ສານອິນໂດເນເຊຍ ປະຕິເສດ ບໍ່​ຍອມ​ຜ່ອນ​ຜັນ ໂທດປະຫານ ແກ່ພວກ​ຄ້າ​ຢາ​ເສ​ບ​ຕິດ ອອສເຕຣເລຍ
ສານອິນໂດເນເຊຍ ປະຕິເສດຕໍ່​ການ​ຂໍ​ຮ້ອງ ໃຫ້​ຜ່ອນ​ຜັນ​ໂທດ ປະຫານຊີວິດ ແກ່​ພວກ​ຄ້າ​ຢາ​ເສບ​​ຕິດ ຊາວອອສເຕຣເລຍ ທີ່​​ມີ​ກຳນົດ ​ຈະ​ຖືກ​ຍິງ​ເປົ້າ.
ສານອິນໂດເນເຊຍແຫ່ງນຶ່ງ ໄດ້ປະຕິເສດຕໍ່ການອຸທອນແບບ ສິ້ນຫວັງ ເພື່ອຫຼຸຢ່ອນຜ່ອນໂທດ ໃຫ້ແກ່ນັກຄ້າຢາເສບຕິດ ອອສເຕຣຍເລຍສອງຄົນ ທີ່ລໍຖ້າການປະຫານຊີວິດ ໃນຄະດີ ທີ່ໄດ້ສ້າງຄວາມຂົ່ມຂື່ນໃຫ້ຄວາມສຳພັນລະຫວ່າງອິນໂດເນ ເຊຍ ແລະອອສເຕຣເລຍ ປະທານາທິບໍດີ Joko Widodo ໄດ້ປະຕິເສດທີ່ຈະຫຼຸດຢ່ອນ ຜ່ອນໂທດໃຫ້ແກ່ ນັກໂທດທັງສອງ ສານນະຄອນຫລວງ Jakarta ໃນວັນອັງຄານມື້ນີ້ໄດ້ຕັດສິນວ່າ ທ່ານມີສິດໃນການ ດຳເນີນການດັ່ງກ່າວ ແລະນັ້ນມັນຈະບໍ່ຕ່າວປີ້ນການຕັດ ສິນ ລັດຖະບານອອສເຕຣຍເລຍ ເພີ້ມຄວາມກົດດັນທາງດ້ານການທູດ ຕໍ່ອິນໂດເນເຊຍ ເພື່ອ ໃຫ້ໄວ້ຊີວິດຊາວອອສເຕຣເລຍທັງສອງ ທ້າວ Myuran Sukumaran ແລະ ທ້າວ Andrew Chan ທີ່ມີກຳນົດວ່າ ຈະຖືກປະຫານຊີວິດ ດ້ວຍການຍິງເປົ້າ ປະທານາທິບໍດີ Widodo ໃນວັນອັງຄານມື້ນີ້ ຢືນຢັດວ່າລັດຖະບານຂອງທ່ານ ຈະດຳເນີນ ຕໍ່ໄປ ກ່ຽວກັບການປະຫານຊີວິດຊາວອອສເຕຣຍເລຍທັງສອງ ແລະພວກນັກໂທດອື່ນໆ ອີກເກົ້າຄົນ ທີ່ພວມລໍຖ້າການປະຫານຊີວິດ ແລະເຕືອນບັນ ດາລັດຖະບານຕ່າງປະເທດ ຕໍ່ການພະຍາຍາມຫາທາງເຮັດໃຫ້ເລື້ອງດັ່ງກ່າວມີ ການຊັກຊ້າ ທ່ານ Widodo ກ່າວວ່າ “ຢ່າແຊກແຊງກ່ຽວກັບການປະຫານຊີວິດ ນີ້ແມ່ນອຳ ນາດອະທິ ປະໄຕທາງດ້ານຍຸຕິທຳ ແລະດ້ານການເມືອງ ຂອງອິນໂດເນເຊຍ " ປະທານາທິບໍດີ Widodo ກ່າວວ່າ ທ່ານໄດ້ຮັບໂທລະສັບ ຈາກບັນດາຜູ້ນຳຂອງຝຣັ່ງ ແລະບຣາຊີລ ຊຶ່ງມີ ຄົນສັນຊາດຂອງຕົນ ພວມລໍຖ້າການປະຫານຊີວິດຢູ່ນັ້ນ ຊາວອອສເຕຣຍເລຍທັງສອງ ຕົ້ນຕໍແລ້ວ ມີກຳນົດທີ່ຈະຖືກປະຫານຊີວິດ ໃນເດືອນກຸມ ພານີ້ ແຕ່ວ່າໄດ້ມີຊັກຊ້າເລື່ອນເວລາອອກໄປເຖິງນຶ່ງເດືອນ ຍ້ອນໃນ ອັນທີ່ເຂົາເຈົ້າກ່າວ ວ່າ ເປັນເຫດຜົນໃນດ້ານການຄຸ້ມຄອງກ່ຽວກັບເລື່ອງດັ່ງກ່າວ